Niujorko Maironio mokykla

Niujorko Maironio mokykla – mokykla Niujorke, mokanti vaikus lietuvių kalba. Mokykla veikia šeštadieniais, mokiniai mokosi lietuvių kalbos, istorijos, geografijos, dainavimo ir tautodailės.

 Istorija 
Niujorko Maironio lituanistinė mokykla įkurta 1950 m. Ją įsteigė lietuviai, kurie Antrojo pasaulinio karo metu pasitraukė iš Lietuvos. 1950 m. sušauktas tėvų susirinkimas pritarė mokyklos steigimui. Pirmuoju mokyklos vedėju tapo Antanas Šerkšnius, o į mokyklą užsiregistravo 80 mokinių. Mokyklai buvo išrūpintos patalpos Apreiškimo parapijos mokykloje Brukline ir leista ja naudotis šeštadieniais.Maironio Mokykla, 1955 m., paruošė Antanas Bendorius ir Pranas NaujokaitisLietuvių Šeštadieninė Maironio Mokykla Brooklyne, 1960 m., paruošė vedėja Elena Ruzgienė ir Tėvų Komitetas

Septintajame dešimtmetyje užsipildžius Apreiškimo parapijos patalpoms mokyklai reikėjo ieškoti naujų patalpų. Jos buvo surastos Švč. Kūdikėlio Jėzaus mokykloje Ričmond Hile, Kvinse, kur mokslo metai prasidėjo 1971 m. su virš 150 mokinių. Aštuntame dešimtmetyje mokykla klestėjo, mokyklą pastoviai lankė apie 120 mokinių. Vykdyta plati mokyklos veikla, pastatyta daug vaidinimų: „Cirkas“, „Kelionė į Marsą“ (rež. Raimundo Balsio), „Meškiukas Rudnosiukas“ (rež R. Česnavičienės), mokykla dalyvavo dainų ir šokių šventėse, ruošė slidinėjimo savaitgalius. Į dešimtmečio galą mokinių pradėjo mažėti, teko jungti klases. Galiausiai Švč. Kūdikėlio Jėzaus mokyklos patalpos pasidarė per didelės ir per brangios; mokykla persikėlė į Kultūros Židinį.60 metų Maironio Lituanistinei Mokyklai, 2010 m., paruošė Tėvų komitetas

Dešimto dešimtmečio pabaigoje pamažu mokykla atsigavo. Naujai atvykę emigrantai iš Lietuvos praturtino ir mokinių, ir mokytojų eiles. Praradus Kultūros Židinį 2002 metais, mokykla persikėlė į Atsimainymo parapijos patalpas Maspete, Kvinse. 2010 m. tėvų komiteto dėka mokykla persikėlė į Šv. Pranciškaus di Paolo parapijos patalpas – visai netoli Apreiškimo parapijos, kur mokykla pačiomis pirmomis dienomis rūpinosi lietuvių kalbos ir kultūros išlaikymu.

 Išnašos 

Kategorija:Užsienio lietuvių mokyklos
Kategorija:Niujorkas